Diari Oficial de la Generalitat Valenciana


Sumari del DOGV 241, del 01-04-1985 (1985/804106)

DECRET 18/1985, de 23 de febrer, del Consell de la Generalitat Valenciana, sobre la creació d'Àrees de Prestació Conjunta per als serveis de transport públic de viatgers en automòbils de turisme.
---------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1985/02/23/18**

### Versions

 11/11/2017 - Actualitat  Text inicial: 21/04/1985 - 10/11/2017 

### Dades del document

Número de DOGV
:   241

Data del DOGV
:   01-04-1985

Secció del DOGV
:   ALTRES DISPOSICIONS

Número del document
:   1985/804106


Data del document
:   23-02-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 11.11.2017**

**Decret 18/1985, de 23 de febrer, del Consell de la Generalitat Valenciana, sobre la creació d’àrees de Prestació Conjunta per als serveis de transport públic de viatgers en automòbils de turisme.** ****[1]****

[**(DOGV núm. 241 de 01.04.1985)**](http://www.dogv.gva.es/datos/1985/04/01/pdf/1985_804106.pdf) **Ref. 0356/1985**

Atesa l'existència a la nostra Comunitat de zones que abasten diversos municipis amb interacció i influència recíproca pel que fa al transport de viatgers, amb punts generadors de tràfic comuns, com aeroports, ports, estacions d'autobusos o ferrocarril, hi ha la necessitat de considerar el transport públic de viatgers en automòbils de turisme amb caràcter essencialment supramunicipal i cal imprescindiblement la creació d’Àrees de Prestació Conjunta per a aquests serveis, que tot superant l'actual dualitat normativa i competencial que recau sobre aquests, permeta una regulació uniforme que, trascendint l'interés de cada un dels municipis, facilite la prestació d'aquests serveis així com les relacions entre transportistes i usuaris.

En atenció d'aquests motius, segons que disposa l'Estatut d'Autonomia de la Comunitat Valenciana, els articles 22.e) i 35.c) de la Llei de Govern Valencià, el Decret del Consell 37/1984, de 2 d'abril, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports, i el Reial Decret 2025/1984, de 17 d'octubre, sobre coordinació de les competències administratives en relació amb els serveis de transport públic de viatgers en automòbils de turisme, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana, en sessió celebrada el 23 de febrer de 1985,

 

DECRETE:

 

**Article primer**

1. El Conseller d'Obres Públiques, Urbanisme i Transports queda facultat per a la creació, delimitació i ordenació, dins del territori de la nostra Comunitat, d’Àrees de Prestació Conjunta per als serveis de transport públic supramunicipals de viatgers. en automòbils de turisme.

2. Les Àrees de Prestació Conjunta seran establertes amb informe previ dels municipis interessats, de la Junta Superior de Transports i de les Associacions professionals afectades.

3. Serà en tot cas necessari l'informe favorable almenys de les dues terceres parts del municipis que hom es propose d'incloure en aquestes, i hauran de representar aquests municipis, com a mínim, el 75 % del total de la població de l’Àrea.

 

**Article segon**

Per a la prestació dels serveis esmentats en les Àrees que es constituesquen, es crearà l'Autorització de l’Àrea, que habilitarà els titulars per prestar serveis urbans i interurbans amb origen en qualsevol dels municipis que integren l’Àrea, i de conformitat amb les tarifes i condicions d'aplicació que, a l'efecte, siguen establertes, amb informe previ de la Comissió de Preus de la Generalitat Valenciana.

 

**Article tercer**

Les Autoritzacions de l’Àrea seran atorgades per la Direcció General de Transports de la Conselleria d'Obres Públiques, Urbanisme i Transports, amb informe previ dels municipis afectats i de la Junta Superior de Transports de la Comunitat Valenciana.

 

**Article quart**

L'Autorització de l’Àrea equivaldrà i serà comprensiva de l'autorització V.T. per a servei interurbà i de la llicència de l'Ajuntament integrat.

 

**Article cinqué**

En el procediment l'adjudicació de les autoritzacions esmentades hauran d'observar-se els requisits previstos en el Reial Decret 763/1979, de 16 de març, tret de l'informe de la Comissió Delegada de Tràfic, Transports i Comunicacions de la Provincial de Govern, que no s'hi escaurà. El Reial Decret esmentat serà d'aplicació com a regla general quant al règim jurídic de les autoritzacions esmentades i dels serveis que es presten dins de les Arees citades.

 

**Article sisé**

La Conselleria d'Obres Públiques, Urbanisme i Transports podrà realitzar, amb subjecció a la normativa general, totes les funcions de regulació i ordenació del servei que resulten necessàries per a l'establiment de les Àrees.

 

**Article seté**

La Conselleria d'Obres Públiques, Urbanisme i Transports podrà delegar funcions de gestió de les Àrees en algun dels municipis integrats en aquestes o en altres ens locals que puguen constituir-se, sempre que hl haja informe favorable dels municipis el nombre i la població dels quals siguen, pel cap baix, els expressats en l'article primer, punt 3, d'aquest Decret.

 

DISPOSICIONS FINALS

 

**Primera**

La Conselleria d'Obres Públiques, Urbanisme i Transports dictarà les normes i les instruccions complementàries per al desenvolupament i el compliment del contingut d'aquest Decret.

 

**Segona**

Aquest Decret entrarà en vigor als vint dies de la publicació en el Diari Oficial de la Generalitat Valenciana.

 

València, 23 de febrer de 1985.

 

El President de la Generalitat,

JOAN LERMA I BLASCO

 

El Conseller d'Obres Públiques, Urbanisme i Transports,

VICENT LLOMBART I ROSA 

 

---

****[1]****Decret vigent en allò que no s’opose a la [**Llei 13/2017, de 8 de novembre**](http://www.dogv.gva.es/va/disposicio?sig=009695/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009695/2017), de la Generalitat, del Taxi de la Comunitat Valenciana (DOGV núm. 8167 de 10.11.2017) Ref. Base de dades 009695/2017.


Còpia Permalink ELI